กะเทยก็มีดี ชื่นชมสาวประเภทสองเก็บกระเป๋าส่งคืนเจ้าของ (ชมคลิป)
ความดีไม่มีขาย อยากได้ต้องทำเอา ประโยคนี้ถูกแชร์กันมากในโลกโซเชียล เช่นเดียวกับคลิปวิดีโอที่ชาวเน็ตแห่ชื่นชมกันมากในขณะนี้ เป็นคลิปสาวประเภทสองทำความดี เก็บกระเป๋าเงินสีแดงได้ แล้วขี่รถนำกลับมาส่งคืนเจ้าของ,โดยคลิปนี้ถูกเผยแพร่จากผู้ใช้เฟซบุ๊กชื่อว่า NuclearCm Nalinras ระบุข้อความสั้นๆว่า กะเทยดีในประเทศไทยก็ยังมีค่ะ ล่าสุดมีผู้ชมคลิปนี้กว่า 6 แสนครั้ง และแชร์กว่า 2 พันครั้ง ซึ่งผู้คนในโลกโซเชียลส่วนใหญ่ต่างพากันชื่นชมในความดีของสาวประเภทสองจำนวนมาก,ด้านนายอรนลินรัศมิ์ เวชรักษ์ สาวประเภทสองในคลิปได้เปิดเผยกับทีมข่าวสายตรวจโซเชียลว่า เหตุการณ์ในคลิปเกิดขึ้นเมื่อจันทร์ที่ผ่านมา ขณะที่ตนเองกำลังขี่รถจักรยานยนต์ผ่านที่บริเวณตรงข้ามหน้ากองพันสัตว์ต่าง ตำบลดอนแก้ว อำเภอแม่ริม จังหวัดเชียงใหม่ ได้พบกับกระเป๋าสีแดงตกอยู่ จึงได้เปิดดูก็พบว่าข้างใน และพบกับบัตรต่างด้าว หลังจากนั้นไม่นาน ก็ได้มีผู้หญิงคนหนึ่งขี่รถจักรยานยนต์ย้อนศรกลับไป ซึ่งตนเองเห็นว่าหน้าตรงกับคนที่อยู่ในบัตรต่างด้าวพอดี จึงพยายามเรียกแต่ผู้หญิงคนดังกล่าวแต่ไม่ได้ยิน จึงได้กลับรถแล้วขี่ตามไปคืนให้,ส่วนเรื่องที่หลายคนในโซเชียลถกเถียงกันว่า การอัดคลิปเป็นการสร้างภาพนั้น สาวประเภทสองคนนี้ได้เผยว่า ที่อัดคลิปไว้เพราะว่า กลัวว่าจะทำเงินในกระเป๋าหาย เลยอัดคลิปไว้เป็นหลักฐานว่าเงินอยู่ครบ และที่นำคลิปมาลงในโซเชียลก็อยากให้สังคมเห็นค่าของเพศที่สามมากขึ้น เพราะเพศที่สามก็มีดี ทั้งสวยและเก่งด้วย
ชาวเน็ตแห่ชื่นชมคลิปวิดีโอ สาวประเภทสองคนหนึ่ง ทำความดี เก็บกระเป๋าเงินสีแดงได้ นำส่งคืนเจ้าของ
กะเทย,สาวประเภทสอง,กระเป๋าเงิน,เก็บกระเป๋าเงิน,เก็บกระเป๋าเงินได้,ส่งคืน,เจ้าของ,เชียงใหม่,คนดีต้องแชร์,ทำความดี,สายตรวจโซเชียล,ไทยรัฐ,ไทยรัฐออนไลน์,Thairath